ক্লাস থেকে বের হলাম। মনে হলো একটু সুখটানের দরকার। কি আর করা- গেলাম সুখটান এলাকায়। কিন্তু লাইটার সাথে নেই। চায়নিজ কয়েকটা টানছে। তাদের কাছ থেকে লাইটার নিলাম। এরা দেখি আমার দিকে তাকিয়ে আছে।  ব্যাপার বুঝলাম না। পরে একজন বলে- তুমি আমাদেরকে পাঠদান করেছিলে, তাই না? মনে পড়লো- এদের চেহারাটাও তখন চেনা চেনা মনে হলো। খুশী হলাম, মাথার মাইক্রোচিপগুলো ভালই কাজ করছে। চার মাসের ইন্টার্নি করেছিলাম ল্যাব টিউটর আর রিসার্চ সহকারী হিসেবে। তখনকার কথাই এরা বলছে। ওরা তখন সবে মাত্র এসেছে- হাতে ধরিয়ে ধরিয়ে ল্যাব করাতে হয়েছে; বড়ই ব্যস্ততম সময় ছিল। এদের ছোট ছোট চোখ আর ভুলাবালা চেহারার দিকে তাকিয়ে মেজাজ গরম হলেও গরম করতে পারিনি। নিজেও তো বুঝি শিক্ষার্থী হিসেবে কত স্ট্রাগল করতে হয়। টিউটোরিয়াল ক্লাসও নিয়েছিলাম। জিজ্ঞেস  করলাম ঐ বিষয়ে কি পাস করেছিলে। নতুন লেকচারার ছিলেন ওদের সময়ে, উনি ওদের বুঝাতে কামিয়াব ছিলেন না। বড় টেনশনে ছিল ওরা। থিওরি না বুঝাদের প্রu200d্যাকটিক্যাল বুঝানোও বেশ কঠিন ছিল। লেকচারার তখন পর্যবেক্ষণে ছিলেন- উনারও মাথায় টেনশন ছিল চাকরী নিয়ে; পরে হয়তো সহজ করে প্রশ্ন করেছিলেন। তবে ঐ লেকচারারকে আর দেখিনি ঐ সেমিস্টার পরে। সবাই সিগারেট ধরালো- শেষ জনের কাছে এসে লাইটার শুরু করলো পাগলামী। বেশ কসরত করে লাইটার জ্বালিয়ে আমার সামনে ধরলো আমিও সুখটান দম লাগালাম। সুখটান শেষে ব্যাগটা কাঁধে খুলিয়ে হেলে দুলে রওয়ানা দিলাম একটু বড় গলায়  গান গেয়ে গেয়ে। আমার গান আমি গাই- কার কি যায় আসে। আর বাংলা গান কি আর ওরা বুঝে।